Source: https://www.laitilanpuhelin.fi/uutislista?page=11
Timestamp: 2020-05-31 03:47:46+00:00

Document:
Uutiset | Page 12 | Laitilanpuhelin
Tiedote tulossa olevista hintamuutoksista 1.1.2016 ja 1.2.2016
Laitilan Metro -valokuituliittymien kuukausimaksuja lasketaan 1.1.2016 alk.
Olemme päättäneet palkita jo olemassa olevia, kuin myös tulevia Metro-asiakkaitamme laskemalla Metro 100M/20M ja Metro Verraton -kuukausimaksuja vuoden alusta. Uudet kuukausimaksut ovat Metro 100M/20M 29,90 €/kk ja Metro Verraton 49,90 €/kk.
Kuituverkon rakentaminen jatkuu kiivaana ja vuoden 2016 suunnitelmissa ovat jo ensimmäiset sivukylät. Olemme saaneet vuoden 2015 aikana runsaasti uusia kuitutilaajia. Kiitos siitä teille - mitä enemmän tilaajia - sitä edullisemmat hinnat.
Lankapuhelinpalvelun perusmaksut nousevat 1.2.2016 alk.
Laitilan Puhelin Osk:n lankapuhepalvelun perusmaksut nousevat 1.2.2016 lukien. Niiden puheluiden hinnat pysyvät entisellään. Perusmaksun muutos on Laitilassa ensimmäinen laatuaan peräti 14 vuoteen. Uusi kuukausimaksu on 13,00 euroa/kk, tai 18,10 €/kk mikäli kaikki Laitilan alueen lähipuhelut ovat asiakkaalla sisältyneet lankapuhelimen perusmaksuun.
Osuuskunnassa on pitkään seurattu yleistä kehitystä, jonka mukaan ihmisten puhelimeen puhuminen siirtyy yhä enemmän ja enemmän matkapuhelinverkkoihin. Lankapuheliittymien lukumäärä koko maassa on vuonna 2005 vallinneesta tilanteesta (10 vuodessa) pudonnut noin neljännekseen. Lisäksi näistä liittymistä soitettujen puheluiden määrä on samassa ajassa pudonnut kymmenesosaan. (Viestintävirasto, tilasto 9/2015)
Laitilassa nämä lankapuhelinten liittymämäärän ja niistä soitettujen puheluiden pudotukset eivät ole olleet ihan näin voimakkaita. Mutta ovat kuitenkin merkittäviä. ”Laitilassa lankapuhelimen käyttäminen on pysynyt pitkään koko maan keskiarvoa aktiivisemmalla tasolla. Täällä lankapuhelinta on arvostettu ja sitä on haluttu käyttää puheluiden puhumiseen”, toteaa osuuskunnan toimitusjohtaja Jouni Parkkonen. Hän jatkaa: ”Olemme osaltamme tukeneet tätä käyttöä mahdollistamalla Laitilan alueen lankapuhelut myös kiinteään kuukausihintaan, sekä pitämällä mahdollisimman pitkään lankapuhepalvelumme kuukausimaksut maltillisina”.
Lankapuhelimen käytön aleneminen näin voimakkaasti tarkoittaa sitä, että tekniikka palvelun takana muuttuu koko ajan kalliimmaksi ylläpitää. ”Pienenevä käyttäjämäärä osallistuu maksuillaan lankapuhelimen palveluna ylläpitämiseen. Tällöin asiakashintoihin kohdistuu nostamisen paine”, toteaa toimitusjohtaja Parkkonen. ”Olemme nyt puskuroineet tätä osuuskunnassa pitkään, emmekä ole palvelun hintoja nostaneet. Nyt kuitenkin olemme tilanteessa, jossa palvelun hinnan nostoa emme mekään voi enää välttää”, jatkaa Parkkonen.
Lankapuheliittymien kuukausimaksut esimerkiksi suurimmilla suomalaisilla operaattoreilla ovat ns. perusliittymän osalta 22,20 €/kk (Elisa), 19,80 €/kk (DNA) ja 12,92–39,88 €/kk (Sonera). Tämä hintaesimerkkinä oleva perusliittymä vastaa Laitilan Puhelimella 13,00 €/kk perusmaksun lankapuhelinta. ”Korotettunakin lankapuhepalvelumme perusmaksu on siis edelleen alempi kuin monen muun operaattorin maksu on”, toteaa Parkkonen.
Matkapuhelimissa osuuskunta edustaa DNA:n palveluita.
Lisätietoja: Laitilan Puhelin Osk, asiakaspalvelu, puh. 02-85801
KaapeliTV:n ja Watsonin kanavatarjonnassa tapahtuvat muutokset 4.1.2016
Muutoksia kaapeliTV:n ja Watsonin kanavatarjonnassa 4.1.2016
Discovery –paketti kasvaa tammikuussa kahdella HD-teräväpiirtoisella kanavalla, kun Discovery HD Showcase ja Animal Planet HD –kanavat lisätään pakettiin 4.1.2016 alkaen. Animal Planet HD –kanavan löydät tammikuun alusta kanavapaikalta 125 ja Discovery HD Showcase –kanavan kanavapaikalta 124. Samassa yhteydessä Discovery Channel –kanava siirtyy maksuttomaan Next –kanavapakettiin kanavapaikalle 21.
Muutoksia BBC –kanavapaketin sisältöön ja hinnoitteluun
BBC-kanavapakettiin sisältyneet BBC HD ja BBC Lifestyle -kanavat poistuvat kanavavalikoimasta 4.1.2016, samalla kanavapaketin hinta laskee ja on jatkossa 3,90 €/kk. Kanavat poistuvat BBC:n lopettaessa kyseisten kanavien jakelun. Jatkossa sinut ajantasalla maailman menosta pitävät kanavapaketissa jatkavat BBC Brit, BBC World News ja BBC Earth -kanavat.
Muutoksia Next-kanavapakettiin sisältöön
Maksuttomassa Next-kanavapaketissa tapahtuu kanavamuutoksia 4.1.2016, jolloin National Geographic Channel -kanava vaihtuu Discovery Channel –kanavaan (kanavapaikka 21). National Geographic Channel –kanava siirtyy takaisin osaksi Viasat pakettia kanavapaikalle 91.
Muutoksia MTV Total -, Total Sport - ja C More Film -kanavapakettien sisältöön
C More Extreme –kanava vaihtuu 4.1.2016 C More Golf HD- kanavaksi, kanavapaikka 57. Teknisistä syistä kanavalla ei ole lähetystä 1.1.-3.1.2016.
Joulukuun aikana Watson-asiakkaat saavat katsoa veloituksetta eri MTV:n kanavia
Joulukuun aikana Watson-asiakkaat saavat katsoa veloituksetta MTVn kanavia seuraavasti:
Kanavat ovat katsottavissa maanantaista sunnuntaihin.
Televisio-ohjelmien verkkotallennus sai yhteiset pelisäännöt
Hyvä Watson -asiakkaamme,
Televisio-ohjelmien verkkotallennuspalveluita koskeva tekijäoikeuslain muutos astui voimaan 1.6.2015. Lakimuutoksesta seurannut Oikeus- ja kulttuuriministeriön myöntämä sopimuslisenssiasema suomalaisille tekijäoikeusjärjestöille (Kopiosto ry, Teosto ry, Tuotos ry ja Gramex ry) astui voimaan 1.7.2015.
Lakimuutoksen myötä kuluttajien suosimat TV-ohjelmien verkkotallennuspalvelut saivat yhteiset pelisäännöt, joiden avulla taataan niiden tulevaisuus ja turvataan palveluiden kehittäminen jatkossakin. Laki mahdollistaa asiakkaalle myös tallenteiden mobiilikatselun.
Muutos tarkoittaa kuitenkin myös uuden lakisääteisen tekijäoikeusmaksun käyttöönottoa. Teleoperaattoreille tämä maksu on astunut voimaan 1.7.2015, ja sen suuruus on 2,79 €/kk. Laitilan Puhelimen asiakkaita maksu koskee 1.1.2016 lähtien.
Maksu näkyy laskulla omana rivinään nimikkeellä ”Tekijäoikeusmaksu”.
Asiakkaidemme maksama tekijäoikeusmaksu on sama, jonka Laitilan Puhelin maksaa em. tekijäoikeusjärjestöille.
Mikäli et halua hyväksyä tekijänoikeusmaksua etkä halua käyttää Watsoniin kuuluvaa TV-ohjelmien verkkotallennuspalvelua, voit myös halutessasi irtisanoa Watson -palvelun.
Lisätietoja Watson -palvelusta saat lähettämällä viestiä asiakaspalveluumme asiakaspalvelu@laitilanpuhelin.fi, tai puhelimitse numeroon 02-85801.
Toivomme sinun viihtyvän Watson -palvelun parissa jatkossakin!
Kanavat auki kaapelissa 25.11.-20.12.2015
Katso tästä koko TV MIX -kanavapaketin sisältö ja hinnat.
Viasatin elokuvakanavat uudistuvat 10.11.2015 alkaen
Viasat uudistaa elokuvakanaviaan 10.11.2015 alkaen ja lanseeraa Viasat Film Premiere –ja Viasat Film Hits –kanavat sekä tuo komediasarjat mukaan ohjelmistoonsa. Viasat Film –ja Viasat Film HD –kanavien nimet muuttuvat uudistuksen myötä Viasat Film Premiere ja Viasat Film Premiere HD –kanaviksi. Viasat Film Premiere esittää joka viikko 4-5 Suomen television ensi-iltaa yksinoikeudella.
Samassa yhteydessä Viasat lanseeraa uuden Viasat Film Hits-kanavan, joka kasaa ohjelmistoonsa kaikki uudet ja vanhat Viasatin yhteistyöstudioiden Oscar-voittajat, kassamagneetit, kriitikoiden suosikit sekä yleisön hittielokuvat. Viasat Film Hits –kanava korvaa Viasat Classic –kanavan ja tuo samalla pakettiin myös uudempia huippusuosion saavuttaneita elokuvia. Viasat Film Comedy –kanava uudistuu ja kanavalle lisätään elokuvien tueksi suosittuja komediasarjoja, kuten Seinfield ja Community. Sarjat esitetään ensimmäisestä tuotantokaudesta alkaen.
Marraskuun 10. päivä suositun Viasat Nature –kanavan ohjelmistoon lisätään 4 tuntia lisää ohjelmistoaikaa. Kanavauudistusten avausviikolla Viasat Nature esittää muun muassa ihastuttavaa Galapagos –sarjaa maailman monimuotoisimmaksi luonnonkohteeksi tituleeratulta saarelta, parhaaseen katseluaikaan. Samassa yhteydessä Viasat Nature –kanavalta neljä tuntia aikaa varannut Viasat Crime-kanava poistuu valikoimasta. Viasat Drama –kanavan sisällöt löytyvät uudistuksen myötä jatkossa Viasat Film Premiere ja Viasat Film Hits-kanavilta Viasat Draman jäädessä pois valikoimista.
Viasat Gold ja Viasat Entertainment –kanavapakeihin sisältyvät elokuva- ja dokumenttikanavat 10.11.2015 alkaen
Aikajaettu kanava
Lisää katsottavaa MTV Total tilaajille
MTV Total -tilaajan on nyt mellevää olla!
Onneksi olkoon! Tästä päivästä lähtien sinulla, MTV Total -tilaaja, on käytössäsi MTV Totalin mahtava ohjelmakirjasto. Uusi toiminto ei maksa sinulle yhtään lisää, vaan se sisältyy nykyiseen MTV Total -tilaukseesi.
MTV Max, MTV Sport 1, MTV Sport 2 ja MTV Juniori. Ja mikä mahtavaa, ohjelmakirjasto on käytettävissäsi kaikilla päätelaitteilla*, kaikissa verkoissa - kuten kaikki muukin MTV Totalin sisältö! Ohjelmakirjaston löydät tv-tikku/boksi/Samsung SmartTV -käyttöliittymistä Ohjelmat -valikosta nimeltä MTV Total ohjelmat. Muista käyttöliittymistä löydät ohjelmat Kaikki ohjelmat/Ohjelmaopas -valikon kautta.
Watsonissa taas viikonloppuna eurolla leffaan
Pe 23.10- su 25.10. (Komedia)
Pe 30.10.-su 1.11. (Kauhu)
Tutustu TotoTV -kanavan tarjontaan maksutta kahden viikon ajan kaapeli- ja IPTV -verkossa.
https://youtu.be/nbBZBmvLc7s
Jälleenmyyjän yhteyshenkilö
Watson Nordic Oy:n toimitusjohtaja Mathias Norrback, puh. 044 411 3012, mathias.norrback@anvia.fi

References: HD 
 HD 
 HD 
 HD 
 HD 
 HD 
 HD